Jegyzőkönyv

2018. november 15. napján 17,00 órakor a Gősfa Faluházban megtartott rendkívüli nyilvános képviselő-testületi ülésről.

**Jelen vannak** Farkas Tiborné polgármester

 Vincze Istvánné alpolgármester

 Hessel Ferencné képviselő

 Horváth Edit képviselő

 Szabó Gyuláné képviselő

 Szita Gabriella jegyző

**Farkas Tiborné polgármester** köszöntötte a megjelenteket, ezt követően megállapította, hogy az ülés határozatképes, majd javaslatot tett a napirendekre. A képviselő-testület 5 igen egyhangú szavazattal a kiküldött napirenddel azonosan az alábbi napirendet fogadta el.

**Napirend:**

1. **A szociális tűzifa támogatás helyi szabályairól szóló önkormányzati rendelet megtárgyalása
Előadó: Farkas Tiborné polgármester**
2. **Az önkormányzat 2019. évi Belső ellenőrzési tervének megtárgyalása
Előadó: Farkas Tiborné polgármester**
3. **Egyebek**

**Napirend tárgyalása:**

1. **A szociális tűzifa támogatás helyi szabályairól szóló önkormányzati rendelet megtárgyalása
Előadó:Farkas Tiborné polgármester**

**Farkas Tiborné polgármester:** Ismertette a napirend tárgyában készült írásos előterjesztést, azt kiegészíteni nem kívánta. Kérte a képviselőket mondják el véleményüket.

Indítványozta a szociális tűzifa támogatás helyi szabályairól szóló önkormányzati rendelet tervezet módosítás nélküli elfogadását.

Kérdés, hozzászólás az elhangzott napirenddel kapcsolatban nem volt, **az ülést levezető polgármester** a napirend tárgyalását lezárta, megállapította, hogy a képviselő-testület ülése határozatképes, jelenlévő képviselők száma 5 fő, ezt követően szavazásra bocsátotta a szociális tűzifa támogatás helyi szabályairól szóló önkormányzati rendelet-tervezet módosítás nélküli elfogadását.

Gősfa Község Önkormányzati Képviselő-testülete 5 igen egyhangú szavazattal a következő rendeletet alkotta az írásos előterjesztésnek megfelelően:

**Gősfa Község Önkormányzati Képviselő-testületének 7/2018.(XI.22.) önkormányzati rendelete a szociális tűzifa támogatás helyei szabályairól.**

1. **Az Önkormányzat 2019. évi belső ellenőrzési tervének megtárgyalása
Előadó: Farkas Tiborné polgármester**

**Farkas Tiborné polgármester:** Ismertette a napirend tárgyában készített írásos előterjesztést, kiegészíteni nem kívánta, kérte a képviselőket mondják el véleményüket. Indítványozta annak elfogadását.

Kérdés, hozzászólás nem hangzott el.

**Farkas Tiborné polgármester:** Indítványozta az önkormányzat 2019. év belső ellenőrzési tervének elfogadását.

Kérdés, hozzászólás az előterjesztéssel kapcsolatban nem hangzott el, az **ülést levezető** **polgármester** a napirend tárgyalását lezárta és megállapította, hogy az ülés határozatképes, jelenlévő képviselők 5 fő, majd szavazásra bocsátotta az elhangzott indítványt.

Gősfa Község Önkormányzati Képviselő-testülete 5 igen egyhangú szavazattal az alábbi határozatot hozta:

**Gősfa Község Önkormányzati Képviselő-testületének
34/2018.(XI.15.) számú határozata**

Gősfa Község Önkormányzati Képviselő-testületeaz önkormányzat 2019. évi belső ellenőrzési tervét az írásos előterjesztésben foglaltaknak megfelelően ***elfogadja.***

1. **Egyebek**
	* **Fogorvosi Ügyeleti feladat ellátási szerződés megtárgyalása
	Előadó: Farkas Tiborné polgármester**

**Farkas Tiborné polgármester:** A napirenddel kapcsolatosan elmondta, hogy a fogorvosi ügyeleti ellátást biztosító Pallós Dentál Bt a szerződést 2018. december 1. napjával felmondta. A fogorvosi ügyeleti ellátás biztosítása kötelező önkormányzati feladat. Az ügyeleti ellátás biztosítására vonatkozó szerződés tervezetet ismertette. Kérte a képviselőket mondják el véleményüket.

Kérdés, hozzászólás nem hangzott el.

**Farkas Tiborné polgármester:** Indítványozta a fogorvosi ügyeleti ellátás biztosítására vonatkozó feladat ellátási szerződés a DENTÁL Fogászati és Szolgáltató Korlátolt Felelősségű Társasággal történő megkötését.

Kérdés, hozzászólás az előterjesztéssel kapcsolatban nem hangzott el, az **ülést levezető** **polgármester** a napirend tárgyalását lezárta és megállapította, hogy az ülés határozatképes, jelenlévő képviselők 5 fő, majd szavazásra bocsátotta az elhangzott indítványt.

Gősfa Község Önkormányzati Képviselő-testülete 5 igen egyhangú szavazattal az alábbi határozatot hozta:

**Gősfa Község Önkormányzati Képviselő-testületének
34/2018.(XI.15.) számú határozata**

Gősfa Község Önkormányzati Képviselő-testülete a fogorvosi ügyeleti ellátás biztosítására feladat ellátási szerződést köt az előterjesztésben foglalt tartalommal a a DENTÁL Fogászati és Szolgáltató Korlátolt Felelősségű Társasággal (képviseli: Dr Iván Gyula József, székhely: Zalaegerszeg, Munkácsy u. 14.).

A képviselő-testület felhatalmazza a polgármestert a feladat ellátási szerződés aláírására.

 **Határidő: 2018.november 30.**

 **Felelős: Farkas Tiborné polgármester**

Megkérdezte ülést levezető polgármester a jelenlévő képviselőket van-e közérdekű kérdés, hozzászólás.

Egyéb közérdeket érintő kérdés, bejelentés nem hangzott el, a polgármester megköszönte a megjelenést és az ülést 18,30 órakor bezárta.

**K.m.f.**

 **Farkas Tiborné Szita Gabriella
 polgármester jegyző**